মুন্ডারি ভাষা
মুন্ডারী হচ্ছে মুন্ডা উপজাতীয় জনগোষ্ঠীর ভাষা। এটি অস্ট্রো-এশীয় ভাষা পরিবারের অন্তঃর্গত। মুন্ডারী ভাষা এবং সাঁওতালি ভাষার মধ্যে মিল প্রত্যক্ষ করা যায়। বাংলাদেশ, ভারত এবং নেপালের মুন্ডা উপজাতীগণ এই ভাষায় কথা বলে। রোহিদাস সিং নাগ মুন্ডারি ভাষা লেখার জন্য মুন্ডারি বানী লিপি উদ্ভাবণ করেছেন।
খুমি ভাষা
খুমি বা খুমি চিন ভাষা () দক্ষিণ চীন (Chin) ভাষার একটি উপভাষা। ভাষাটি পশ্চিম মিয়ানমারের চিন রাজ্যের দক্ষিণ প্রান্তে পালেৎওয়া ও তার আশেপাশের অঞ্চলে, এবং বাংলাদেশের বান্দরবন জেলাতে প্রচলিত। বর্তমানে ভাষাটিতে প্রায় ৭০ হাজার লোক কথা বলেন, তবে রাখাইন বা আরাকানীয় ভাষা এবং বর্মী ভাষার প্রভাবে এর বক্তা সংখ্যা হ্রাস পাচ্ছে।